[{"text_idx": "#000004", "text": "\"Elu ta\u0308htede keskel\" (\"High Life\") Autor/allikas: outnow.ch"}, {"text_idx": "#000006", "text": "U\u0308ks inimese suuremaid hirme on seotud oma kehaga \u2013 mitte ainult surmahirm vo\u0303i hirm fu\u0308u\u0308siliste kannatuste vo\u0303i piinade ees, neist isegi vo\u0303ikam on hirm enesekontrolli kadumise u\u0308le, selle u\u0308le, et mingil viisil vo\u0303etakse sult o\u0303igus otsustada oma keha u\u0308le ja see muudetakse kellegi teise to\u0308o\u0308riistaks. Teatud ma\u0308a\u0308ral oleme no\u0303us seda otsustuso\u0303igust ja -vabadust ka loovutama, alates to\u0308o\u0308lepingutest lo\u0303petades armeeteenistuseni. Siit edasi saab aga mo\u0303elda ainult kui teatud piiri u\u0308letamisest."}, {"text_idx": "#000007", "text": "Claire Denis' uue filmi \"Elu ta\u0308htede keskel\" tegelased ongi viidud teisele poole seda inimlikku piiri \u2013 filmi tegevus toimub kosmoselaevas, kuhu on saadetud kummalisele ja segasele kestvusmissioonile seltskond kurjategijaid, seaduse silmis u\u0308hiskonda sobimatuid, keda a\u0308hvardab surmanuhtlus. Kosmosemissioon, kust ilmselt tagasi po\u0308o\u0308rduda ei saa, on neile ainuke viis vangistusest pa\u0308a\u0308seda. Klausel, mida nad ei tea, on vabatahtlik loobumine oma kehadest, suuremas plaanis eksistentsist, va\u0308iksemas plaanis aga eelko\u0303ige sigivusfunktsioonist, mida laeval hoiab range kontrolli all keskealine vampdoktor Dibs (Juliette Binoche)."}, {"text_idx": "#000008", "text": "\"Elu ta\u0308htede keskel\" tegelaste kolmnurga moodustavadki dr Dibs, tema kiindumuseks kujunev Monte (Robert Pattinson) ja Monte tu\u0308tar, pettusega soetatud Willow (Scarlett Lindsay, Jessie Ross). Selle kolmnurga la\u0308bi uuribki Denis u\u0308ht inimese po\u0303hio\u0303igustest - enesema\u0308a\u0308ramiso\u0303igust, vabadust teha ise enda kohta ka\u0308ivaid otsuseid."}, {"text_idx": "#000009", "text": "Denis film ei na\u0308ita, kuidas dr Dibs oma katsealuseid ohjes hoiab ning millised on need meetmed, mis suudavad taltsutada kriminaalkorras karistatuid, kuid siin vo\u0303ib peituda hoopis teine konks, millega vaataja filmi ku\u0308lge haagitakse. See on kaastunde kaudu tekkiv samastumine, empaatia. Me na\u0308eme kosmosesse saadetud kurjategijaid u\u0308pris inimlike, u\u0308htehoidvate ja abivalmitena, vaid mo\u0303nel korral pa\u0308a\u0308seb esile taltsutamatu animaalne loomus."}, {"text_idx": "#000010", "text": "Tegelaste taustu avab Denis vaid vihjamisi, po\u0308o\u0308rates rohkem ta\u0308helepanu argipa\u0308evale kosmoselaevas ja tegelaste vahel kujunevatele suhetele. Nii vo\u0303ibki arvata, et kontrollmeetmete puudumine ja nn kurjategijate humaansus vo\u0303ivad ta\u0308hendada hoopis seda, et u\u0308hiskond, mis nad su\u0308u\u0308di mo\u0303istis, on veel hullem kui see, kuhu nad sattunud on. Maale maha ja\u0308a\u0308nud u\u0308hiskonda na\u0308eme la\u0308bi vilksatavate ma\u0308lupiltide ja lu\u0308hikese episoodi, kus mingis rongis avaldab keegi teadlane protesti ka\u0308imasoleva inimkatse vastu. Eriti see episood loo raamistuse mo\u0303istmisele kaasa ei aita, nii ja\u0308a\u0308bki kogu missiooni olemus segaseks, ent selle seletamine polegi Denis' eesma\u0308rk, missioon on vaid raamistus, vorm raputavale so\u0303numile."}, {"text_idx": "#000011", "text": "Segadusse ajavat on filmis veelgi - lineaarne aeg on filmis segi paisatud, toimuva po\u0303hjus ja tagaja\u0308rg vahetavad kohti, andes vaataja ette pusle, mida seansi jooksul ja ka pa\u0308rast seda kokku panna. Justkui abiks annab Monte ja Boyse'i (Mia Goth) tu\u0308tre Willow nimi filmile intertekstuaalse telje. Stuart Staplesi (Tindersticks) kirjutatud o\u0303rn ja u\u0308htaegu a\u0308hvardavalt traagilise alatooniga \"Willow\" on filmi muusikaline teemalugu \u2013 Staples'ile juba kaheksas koosto\u0308o\u0308 Claire Denis'ga \u2013, sama nime kannab aga ka inglise folk-horror klassiku \"The Wicker Man\" (Robin Hardy, 1973) u\u0308ks ko\u0303rvaltegelasi, kohaliku ko\u0303rtsmiku tu\u0308tar, kelle noor keha kuulub kohalikule libertiinsele rez\u030ciimile. Kumbki Willow pole iseenda peremees, nad on su\u0308ndinud mingisugusesse totalitaarsesse korraldusse, mis neid a\u0308ra kasutab."}, {"text_idx": "#000012", "text": "Denis' esimene ingliskeelne ta\u0308ispikk ma\u0308ngufilm maalib pildi repressiivsest suletud korrast, vanglale sarnanevast u\u0308hiskonnamudelist, millest ainuke va\u0308ljapa\u0308a\u0308s on surm. \"Elu ta\u0308htede keskel\" vo\u0303ib metafoorina vo\u0303tta ka kui kohtuotsust oma hukule vastu so\u0308o\u0308stvale inimkonnale, kes on ammendamas planeedi varusid. Va\u0308givald enese ja teiste kallal, mille taustaks on intiimsfa\u0308a\u0308ri allutamine su\u0308steemile, teeb filmis peituva hoiatuse eriti pa\u0308evakohaseks, eriti siis, kui mo\u0303elda vaidlustele naiste o\u0303iguste ja abordi u\u0308le."}, {"text_idx": "#000013", "text": "\"Elu ta\u0308htede keskel\" pole Denis' ko\u0303ige o\u0303nnestunum film, nii na\u0308iteks ka\u0308sitles seksvampiiris\u030cokker \"Trouble Every Day\" (2001) hoopis meeldeja\u0308a\u0308vamalt ha\u0308vitava iha ja seletamatu kurjuse temaatikat, samas on maailmaruumi viidud tegevustik Denis'le ka esimene sedalaadi z\u030canriline katsetus. Ta on intervjuudes oma viimast to\u0308o\u0308d nimetanud pigem vanglafilmiks kui ulmekaks, kusjuures u\u0308ksinduse, kaotuse ja a\u0308a\u0308rmuslikes olukordades inimeseks ja\u0308a\u0308mise temaatika on ta loomingus la\u0308biv."}, {"text_idx": "#000015", "text": "\"Elu ta\u0308htede keskel\" ongi linato\u0308o\u0308, millele ei pea la\u0308henema romantilise vo\u0303i seiklusfilmi mo\u0303o\u0303dupuuga \u2013 nii ei pea ka kosmoses kehtima po\u0303hjuse ja po\u0303hjendatuse reeglid, millega tavapa\u0308raselt harjunud oleme. Denis' va\u0308rske linato\u0308o\u0308 vo\u0303ib seda arvesse vo\u0303ttes ka mitte meeldida, kuid filmile kulutatud aeg tasub end a\u0308ra, kui vaataja on valmis kaasa mo\u0303tlema."}, {"text_idx": "#000016", "text": "Claire Denis: to\u0303eline femme fatale saab olla ainult kosmoses mehega u\u0308ksi ja\u0308a\u0308nud naine"}, {"text_idx": "#000017", "text": "Tristan Priima\u0308gi filmisoovitused: \"Elu ta\u0308htede keskel\", \"Miks me tahame luua\" ja \"O\u0303nneseen\""}, {"text_idx": "#000019", "text": "To\u0303nu Karjatse filmikomm. \"Poevargad\" palub vaatajal mo\u0303elda, mis moodustab perekonna"}, {"text_idx": "#000022", "text": "Laura Kalle: teater ei peaks ainult paitama"}, {"text_idx": "#000025", "text": "Kaarel Tarand: ku\u0308lmasurm ei kohuta"}, {"text_idx": "#000030", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000032", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000033", "text": "Arvustus. \"Tume paradiis\": pidu peo pa\u0308rast"}, {"text_idx": "#000035", "text": "Mirjam Parve: \"Varjukeha\" puudutab minu jaoks olulist teemat \u2013 kehalisust"}, {"text_idx": "#000038", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000041", "text": "Edetabel. Aasta parimad albumid 2022"}, {"text_idx": "#000042", "text": "Aasta parimad albumid 2022. Isiklikud edetabelid"}, {"text_idx": "#000043", "text": "U\u0308levaade. Aasta parimad lood 2022"}]